Lee Bul

**Lee Bul** estas korea artistino naskiĝinta en 1964 en Seulo (Sud-Koreio) dum la korea militisma diktaturo de *Park Chung-hee*, kiu regis inter 1962 kaj 1979. Lee Bul estas unu el la la plej gravaj nuntempaj artistinoj en Azio sur la internacia arta scenejo.

Ŝia arto estas tre varia: desegnoj, skulptaĵoj, pentraĵoj, performancoj,   kaj video-artaĵoj. Sia verkaro estas influata kaj inspirata de diversaj fontoj, inkluzive de kinarto, literaturo, arkitekturo kaj feminismo kaj la politikaj kaj kulturaj historioj de Azio kaj Eŭropo, tiele defianta la kutimajn perceptojn pri beleco, genro kaj sekseco. Ekde 1988 ŝi partoprenis en solaj aŭ grupaj ekspozicioj.

Se en iuj el siaj verkoj Lee Bul permesas sin libere esprimi imagon pri pli bona mondo, tiel sendante pozitivan mesaĝon, aliaj artaĵoj aludas al malhelaj gravuloj kaj epizodoj de la korea historio.

La ekspozicio '*Invisable Cities*' (nevideblaj urboj) temas pri la loko de arkitekturo kaj urboj en la spurado de homaj idealoj kaj revoj

*Thaw* (*Takaki Masao*) (2007) estas speco de glacia sarkofago por la militista diktatoro Park Chung-hee, respondeca pri la brutala modernigo de Sud-Koreio inter 1961 kaj 1979.

## Vivkuro 
Lee Bul estas diplomitinto de la universitato Hongik en Seulo en 1987. En la 1980-aj jaroj, la *arto minjung* superregis la artan avangardan scenejon en Koreio. Temis pri tiama internacia movado kiu kontestis la diktaturan reĝimon de Ĝeon Du-hŭan (1980 al 1988), el kiu Lee Bul lernis malfidi ĉiajn totalismajn ideojn kaj ĉiun absolutan estetikan aŭ aliajn postulojn.

Kun sia kontestata instalaĵo Majestc Splendor (1997) ĉe la Muzeo de Moderna Arto en Novjorko, ŝi asertis sin kiel emerĝanta artistino.

En 2012, la muzeo Mori pri arto organizis unu el la plej grandaj ekspozicioj de Bul, nome *Japan Foundation*

## Artaĵoj (elekto) 
* *Willing To Be Vulnerable - Velvet, 2017*
* *Willing To Be Vulnerable - Metalized Balloon* [Preta por esti vundebla - metalizita balono], 2015–2016
* *Heaven on Earth* [Paradizo sur tero] 2007
* *Sternbau* n-ro 1 -2 –3- 4 [Konstruo en steloj], 2007: perloj en kristalo, glaso kaj akrilo al fadeno el nikelo-kromio, armaturo de neoksidebla ŝtalo kaj aluminio
* *Aubade* [matena amkanto] en 2007 kaj *Aubade* *III* (matena amkanto 3) en 2014,kiuj estas artaĵoj inspiritaj de la frua utopia filozofia verko "La Urbo de la Suno" verkita de itala filozofo Thomas Campanella ankaŭ estas parto de la ekspozicio nomata "*Aubade III*", aluminia strukturo kun ledlumoj, kiuj leviĝis pli ol 4 metroj ĉe ekspozicio en la Fondumo Cartier en Parizo.
* *Mon grand écrit* [mia granda rakonto], artaĵo unue montrita en 2005.
* *Untitled* [Sen titolo], 2003. Akrila pentraĵo kaj inko sur ledo en kadro el ligno, 102,5 × 96 × 5
* *Live Forever* [Vivi por ĉiam] (kajutoj por karaokeo, interne komfortaj, video mekanismo + paroloj ekstere), de 2001 al 2003. Tiu tipo de projekto havis la objekton de simila realigaĵo por la Venecia Bienalo, en 1999 kiu titoliĝis *Gravity Greater Than Velocity* [Gravito pli granda ol la rapideco].
* Hydra 2-a (Monumento) [la [[Hidro (mitologio)|]], 1999
* *Cyborgs* 1998/99
* *Majestic Splendor* [Majesta Superbo], 1997

### Esperanto 
Dum la ekspozicio "*On Every New Shadow*", interalie "***Aubade***" (matena amkanto), unu el siaj plej grandformataj artaĵoj (400 alta × Φ200 cm).

Aubade konsistas el 10 turoj en aluminia strukturo, LED-lumoj, elektra drataro, kristalo kaj vitroperloj. La LED-frazeroj sur iu turo estas ĉiuj en Esperanto, lingvo kiu kreis heredaĵan kulturon de universalismo kaj paco. Aliaj turoj rememorigas ankaŭ plurajn verkojn de la rusa avangarda arkitekto Vladimir Ŝuĥov.  Pere de la artaĵo *Aubade* Lee volis transdoni sian simpation por tiuj du viroj, kiuj persistis en siaj idealismaj revoj.

Super la tri diversaj tavoloj de la turo *Aubade* la LED-lumajn frazerojn en Esperanto tekstas ekzemple:*Sopiro nova renaskiĝo. Ĝardenoj el dezertoj. Pura nevidebla suno. Por vivo tro malmulte. Velkas flirtante sur (...).*

Foto de la instalaĵo vidita dum la ekspozicio "*On Every New Shadow*" (Sur ĉiu nova ombro).

Pliaj fotoj ⇒foto1, foto2, foto3, foto4, foto5 sed la frazeroj en Esperanto ne tute legeblas. *Aubade* (2007, Koroda Takeru, *Mori Art Museum*, Tokio, estis inspirita de moderna arkitekturo kaj utopioj de la komenco de la 20-a jarcento. La metala strukturo reflektas la krizon inter la homaro kaj ege-teknologia socio.

Ankaŭ sia serio de pentraĵoj kun la nomo '*Perdu*' havas nomon en Esperanto.

Lee Bul opinias ke imagopovo estas gravega por la homaro kaj konstante konceptis sian propran artan kreemon kiel utopion aŭ reinventadon de la homa vivmedio, sendepende ĉu temas pri la homa korpo aŭ la arkitekturo.

## Premioj 
En 1998 ŝi estis elektita de la Muzeo Solomon R. Guggenheim en Novjorko kiel finalisto de la Premio Hugo Boss.

**2019**

Premio Ho-Am , Seulo, Sud-Koreio

**2014**

Premio Noon, Bienalo Gwangju, Sud-Koreio

## Bibliografio 
* *Lee Bul : on every new shadow*, katalogo de la ekspozicio en Fondation Cartier pour l'art contemporain, 2007, 127 p., 29 cm
* (en) Charlotte Horlyck, *Korean Art : from the 19th century to the present*, Reaktion Books, 2017, 264 p., 26 cm (ISBN 978-1-78023-736-7), p. 169-173
* (en) Kim, Youngna, *20th Century Korean Art*, U.K., Laurence King, 2005 (1re éd. 1998), 283 p., 25 cm (ISBN 1-85669-485-2), p. 272.
* *Lee Bul : monsters* (ekspozicio, Dijon, Le Consortium, la 20-an de aprilo - la 13-an de julio 2002; Marseille, MAC, Galeries contemporaines des Musées de Marseille, la 30-an de nov.- la 16-an de feb. 2003), Artha (Roche-La-Molière, Loire) ; Les Presses du réel (Paris), 2002, 191 paĝoj, 27 cm (ISBN 2-84845-009-6)

## Eksteraj ligiloj 
* Oficiala retejo de Lee Bul
* Ekspozicio "Invisible Cities", Artomuzeo Mori, Tokio
* WorldCat: *Lee Bul: on every new shadow*, katalogo de la ekspozicio (kun la artaĵo *Aubade*)

## Noto kaj referencoj 
Kategorio:Sudkoreaj artistoj
Kategorio:Esperanto
Kategorio:Arto